《富池客中寄范药庄》
宋代·董嗣杲

客子惊秋易断魂，江塘落叶雨纷纷。
蔽江云势山头合，隔竹泉纷屋尾分。
无日不宜閒问酒，有怀犹且强摛文。
灯窗几忆同居话，卷里新篇可得闻。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。